
2026/0238 (NLE)
Propunere de
DECIZIE DE PUNERE ÎN APLICARE A CONSILIULUI
de modificare a Deciziei de punere în aplicare din 13 iulie 2021 de aprobare a evaluării planului de redresare și reziliență al Italiei
CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență[footnoteRef:2], în special articolul 20 alineatul (1), [2: 	JO L 57, 18.2.2021, p. 17, ELI: https://eur-lex.europa.eu/eli/reg/2021/241/oj.] 

având în vedere propunerea Comisiei Europene,
întrucât:
(1)	În urma transmiterii de către Italia, la 30 aprilie 2021, a planului său național de redresare și reziliență, Comisia a propus Consiliului ca planul să primească o evaluare pozitivă. La 13 iulie 2021, Consiliul a aprobat evaluarea pozitivă printr-o decizie de punere în aplicare[footnoteRef:3] („Decizia de punere în aplicare a Consiliului din 13 iulie 2021”). Decizia de punere în aplicare a Consiliului din 13 iulie 2021 a fost modificată prin deciziile de punere în aplicare ale Consiliului din 19 septembrie 2023[footnoteRef:4], 8 decembrie 2023[footnoteRef:5], 14 mai 2024[footnoteRef:6], 18 noiembrie 2024[footnoteRef:7], 20 iunie 2025[footnoteRef:8], 27 noiembrie 2025[footnoteRef:9] și 30 martie 2026[footnoteRef:10]. [3: 	ST 10160/21 INIT; ST 10160/21 ADD 1 REV 2; ST 10160/21 ADD 1 REV 2 COR 1 (sk).]  [4: 	ST 12259/23 INIT.]  [5: 	ST 16051/23 INIT; ST 16051/23 ADD 1; ST 16051/23 ADD 1 REV 1 (ga).]  [6: 	ST 9399/24 INIT; ST 9399/24 ADD 1; ST 9399/24 ADD1 COR 2 (sv).]  [7: 	ST 15114/24 INIT; ST 15114 ADD 1 REV 1.]  [8: 	ST 9587/25 INIT; ST 9587/25 ADD 1.]  [9: 	ST 15106/25 INIT: ST 15106/25 ADD 1; ST 15106/25 ADD 1 COR 1 (sv).]  [10: 	ST 7138/26 INIT; ST 7138/26 ADD 1.] 

[bookmark: _Hlk130805569](2)	La 11 iunie 2026, Italia a adresat Comisiei o cerere motivată de a prezenta o propunere de modificare a Deciziei de punere în aplicare a Consiliului din 13 iulie 2021 în conformitate cu articolul 21 alineatul (1) din Regulamentul (UE) 2021/241, pe motiv că, în parte, planul de redresare și reziliență nu mai este realizabil, din cauza unor circumstanțe obiective. Din aceste motive, Italia a prezentat un plan de redresare și reziliență modificat.
Modificări în temeiul articolului 21 din Regulamentul (UE) 2021/241 
(3)	Modificările aduse planului de redresare și reziliență prezentat de Italia ca urmare a unor circumstanțe obiective vizează 118 măsuri.
(4)	Italia a solicitat eliminarea a două măsuri din cauza unor circumstanțe obiective. Sunt vizate: M3C1-11 aferentă investiției 1.3 (Conexiuni pe diagonală) din cadrul componentei 1 a misiunii 3, M5C3-14 aferentă investiției 1.5 [Sistemul de credite fiscale pentru investiții în sudul Italiei și în zonele economice speciale (ZES)] din cadrul componentei 3 a misiunii 5. Decizia de punere în aplicare a Consiliului din 13 iulie 2021 ar trebui să fie modificată în consecință.
[bookmark: _Hlk158894031](5)	Italia a explicat că trei măsuri nu mai sunt, în parte, realizabile, din cauza lipsei cererii sau a modificării acesteia. Este vizată M2C1-8 aferentă investiției 2.3 (Inovarea și mecanizarea în sectoarele agricol și alimentar) din cadrul componentei 1 a misiunii 2, M2C2-45 aferentă investiției 1.1 (Dezvoltarea sistemelor agrofotovoltaice) din cadrul componentei 2 a misiunii 2 și M3C2-5a aferentă investiției 2.1 (Digitalizarea lanțului logistic) din cadrul componentei 2 a misiunii 3. Pe această bază, Italia a solicitat modificarea acestor măsuri. Decizia de punere în aplicare a Consiliului din 13 iulie 2021 ar trebui să fie modificată în consecință.
(6)	Italia a explicat că cinci măsuri nu mai pot fi realizate parțial ca urmare a modificărilor condițiilor de piață, inclusiv a întârzierilor neprevăzute în aprovizionare care afectează procedurile de achiziții publice. Sunt vizate M1C2-15 aferentă investiției 2 (Inovare și tehnologie în domeniul microelectronicii), din cadrul componentei 2 a misiunii 1, M2C1-9 aferentă investiției 2.2 (Parcul agrofotovoltaic) din cadrul componentei 2 a misiunii 1, M2C2-29 aferentă investiției 4.3 (Instalarea infrastructurilor de încărcare), M7-27 aferentă investiției 8 (Aprovizionarea durabilă, circulară și sigură cu materii prime critice), precum și M7-41 și M7-42 aferente investiției 15 (Transizione 5.0) din cadrul misiunii 7. Pe această bază, Italia a solicitat modificarea acestor măsuri. Decizia de punere în aplicare a Consiliului din 13 iulie 2021 ar trebui să fie modificată în consecință.
(7)	Italia a explicat că o măsură nu mai este, în parte, realizabilă din cauza unor obstacole tehnice care întârzie punerea în aplicare efectivă. Sunt vizate M3C1-26 și M3C1-27 aferente reformei 1.3 (Creșterea eficienței infrastructurii feroviare în Italia) din cadrul componentei 1 a misiunii 3. Pe această bază, Italia a solicitat modificarea acestor măsuri. Decizia de punere în aplicare a Consiliului din 13 iulie 2021 ar trebui să fie modificată în consecință.
(8)	Italia a explicat că două măsuri nu mai sunt, în parte, realizabile din cauza inflației și a problemelor operaționale de natură tehnică. Sunt vizate M3C1-5 și M3C1-6 aferente investiției 1.1 (Conexiuni feroviare de mare viteză în centru și în sud pentru călători și mărfuri) și M3C1-9 aferentă investiției 1.2 (Linii de mare viteză din nord de conectare la restul Europei) din cadrul componentei 3 a misiunii 1. Pe această bază, Italia a solicitat modificarea acestor măsuri. Decizia de punere în aplicare a Consiliului din 13 iulie 2021 ar trebui să fie modificată în consecință. 
(9)	Italia a explicat că, în parte, o măsură nu mai este realizabilă din cauza apariției unor fenomene meteorologice extreme care au declanșat adoptarea unei declarații privind starea de urgență[footnoteRef:11] în 2025 și 2026 și care au afectat teritoriile regiunilor Calabria, Sardinia și Sicilia. Este vizată M2C4-38 aferentă investiției 4.4 (Investiții în canalizare și purificare) din cadrul componentei 4 a misiunii 2. Pe această bază, Italia a solicitat modificarea acestei măsuri. Decizia de punere în aplicare a Consiliului din 13 iulie 2021 ar trebui să fie modificată în consecință. [11: 	Rezoluția Consiliului de Miniștri din 4 iunie 2025 privind declararea stării de urgență pentru zonele metropolitane Catania și Messina și Rezoluția Consiliului de Miniștri nr. 157 din 26 ianuarie 2026 privind declararea stării de urgență pentru teritoriile regiunilor Calabria, Sicilia și Sardinia.] 

(10)	Italia a explicat că nouă măsuri au fost modificate pentru a pune în aplicare alternative mai bune în scopul atingerii nivelului de ambiție inițial al măsurilor respective. Sunt vizate M1C2-34 aferentă investiției 9 (Măsură de extindere: Tranziția 4.0) din cadrul componentei 2 a misiunii 1, M2C2-35a aferentă investiției 4.4.2 (Consolidarea parcului feroviar regional de transport public cu trenuri cu zero emisii și serviciu universal), M2C2-43 aferentă investiției 5.4 [Injecție de capital în Fondul pentru o tranziție verde („GTF”) gestionat de CDP Venture Capital SGR] din cadrul componentei 2 a misiunii 2, M2C2-47 aferentă investiției 1.2 (Promovarea surselor regenerabile de energie pentru comunitățile de energie și autoconsumatorii de energie din surse regenerabile care acționează în comun), M2C4-39 și M2C4-40 aferente investiției 4.5 (Schemă de granturi pentru investiții în infrastructura de apă) din cadrul componentei 4 a misiunii 2, M3C1-20 aferentă investiției 1.8 (Modernizarea gărilor) din cadrul componentei 1 a misiunii 3, M7-31 aferentă investiției 11 (Extindere: Consolidarea parcului feroviar regional de transport public cu trenuri cu zero emisii și serviciu universal), M7-44 aferentă investiției 16 (Sprijin pentru IMM-uri pentru producția proprie din surse regenerabile de energie) și M7-49 aferentă investiției 17 (Instrumentul financiar pentru renovarea energetică a locuințelor publice rezidențiale) din cadrul misiunii 7. Pe această bază, Italia a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui să fie modificată în consecință.
(11)	Italia a explicat că au fost modificate 93 de măsuri pentru a pune în aplicare alternative mai bune care să permită reducerea sarcinii administrative și simplificarea deciziei de punere în aplicare a Consiliului, atingându-se totodată obiectivele măsurilor respective. Sunt vizate: M1C1-26 aferentă investiției 1.1 (Infrastructură digitală), M1C1-45 aferentă reformei 1.4 (Reforma justiției penale), M1C1-46 aferentă reformei 1.5 (Reforma justiției penale), M1C1-59b și M1C1-63 aferente reformei 1.9 (Reforma ocupării forței de muncă în sectorul public și reforma simplificării), M1C1-66 aferentă investiției 1.9 (Furnizarea de asistență tehnică și consolidarea capacităților pentru punerea în aplicare a planului de redresare și reziliență al Italiei), M1C1-117 aferentă reformei 1.15 (Reforma normelor de contabilitate publică), M1C1-119 aferentă reformei 1.14 (Reforma cadrului bugetar subnațional), M1C1-121 bis din cadrul reformei 1.12 (Reforma administrației fiscale); M1C1-122 aferentă reformei 1.13 (Reforma cadrului de analiză a cheltuielilor), M1C1-148 aferentă investiției 1.4.1 (Experiența cetățenilor – Îmbunătățirea calității și a posibilității de utilizare a serviciilor publice digitale), M1C1-151 aferentă investiției 1.4.5 (Digitalizarea comunicărilor oficiale), M1C1-152 aferentă investiției 1.6.1 (Digitalizarea Ministerului de Interne), M1C1-155 aferentă investiției 1.6.3 [Digitalizarea Institutului Național de Securitate Socială (INPS) și a Institutului Național de Asigurări Împotriva Accidentelor la Locul de Muncă (INAIL)] din cadrul componentei 1 a misiunii 1, !M1C2-13a aferentă reformei 2 (Legile anuale în domeniul concurenței), M1C2-14b aferentă reformei 3 (Raționalizarea și simplificarea stimulentelor pentru întreprinderi), M1C2-17, M1C2-18, M1C2-20 și M1C2-21 aferente investiției 3 [Conexiuni rapide la internet (bandă largă ultrarapidă și 5G)], M1C2-23a aferentă investiției 4 (Tehnologia prin satelit și economia spațială) din cadrul componentei 2 a misiunii 1, M1C3-3 aferentă investiției 1.2 (Eliminarea barierelor fizice și cognitive din muzee, biblioteci și arhive pentru a permite un acces și o participare mai ample la cultură), M1C3-16a aferentă investiției 2.1 (Atractivitatea orașelor istorice mici), M1C3-17 aferentă investiției 2.2 (Protejarea și consolidarea arhitecturii rurale și a peisajului), M1C3-19 aferentă investiției 2.4 [Siguranța seismică a lăcașurilor de cult, restaurarea patrimoniului FEC și adăposturi pentru opere de artă (Recuperarea artei)], M1C3-21 aferentă investiției 3.2 [Dezvoltarea industriei cinematografice (proiectul Cinecittà)], M1C3-29 aferentă investiției 4.2 (Fonduri pentru competitivitatea întreprinderilor din domeniul turismului), M1C3-36 aferentă investiției 4.3 (Caput Mundi-Next Generation EU pentru evenimente turistice majore) din cadrul componentei 3 a misiunii 1, M2C1-10 aferentă investiției 2.1 (Plan logistic pentru sectorul agroalimentar, al pescuitului și acvaculturii, al silviculturii, al floriculturii și al pepinierelor de plante), M2C1-16c aferentă investiției 1.1 (Punerea în aplicare a unor noi instalații de gestionare a deșeurilor și modernizarea instalațiilor existente și a proiectelor emblematice privind economia circulară), M2C1-19 aferentă investiției 3.1 (Insulele verzi), M2C1-21 aferentă investiției 3.2 (Comunitățile verzi) din cadrul componentei 1 a misiunii 2, M2C2-10 aferentă investiției 2.1 (Consolidarea rețelelor inteligente), M2C2-13 aferentă investiției 2.2 (Intervenții pentru creșterea rezilienței rețelei electrice), M2C2-17 aferentă investiției 3.4 (Testarea hidrogenului pentru mobilitatea feroviară și transportul rutier); M2C2-23 aferentă investiției 4.1 [Investiții în mobilitatea ușoară (Planul național privind pistele pentru biciclete)], M2C2-26 aferentă investiției 4.2 (Dezvoltarea sistemelor de transport rapid în masă), M2C2-30 aferentă investiției 4.5 (Programul de reînnoire a parcului de vehicule utilitare ușoare și private cu vehicule electrice), M2C2-35b aferente investiției 4.4.1 (Consolidarea parcului de autobuze regionale de transport public cu autobuze cu emisii zero), M2C2-40 aferentă investiției 5.1 (Sprijin pentru sistemul de producție pentru tranziția ecologică, tehnologiile care contribuie la obiectivul zero emisii nete și competitivitatea și reziliența lanțurilor de aprovizionare strategice), M2C2-49 aferentă investiției 3.1 [Producția de hidrogen în situri dezafectate (văi de hidrogen)], M2C2-53 aferentă investiției 5.2 (Hidrogen) din cadrul componentei 2 a misiunii 2, M2C3-6 aferentă investiției 1.1 (Construirea de școli noi prin înlocuirea clădirilor), M2C3-10 aferentă investiției 3.1 (Promovarea încălzirii centralizate eficiente) din cadrul componentei 3 a misiunii 2, M2C4-6a aferentă investiției 3.2 (Digitalizarea parcurilor naționale), M2C4-11a aferentă investiției 2.1a (Măsuri de reducere a riscurilor de inundații și hidrogeologice – Intervenții în regiunile Emilia-Romagna, Toscana și Marche), M2C4-13 aferentă investiției 2.1b (Măsuri de reducere a riscurilor de inundații și hidrogeologice), M2C4-20a aferentă investiției 3.1 (Protejarea și consolidarea pădurilor urbane și periurbane), M2C4-23 aferentă investiției 3.3 (Renaturificarea zonei Padului), M2C4-25 aferentă investiției 3.4 (Reabilitarea solurilor din siturile orfane), M2C4-29 aferentă investiției 4.1 (Investiții în infrastructurile primare de apă pentru securitatea aprovizionării cu apă), M2C4-34a aferentă investiției 4.3 (Investiții în reziliența sistemului de irigații agricole pentru o mai bună gestionare a resurselor de apă) din cadrul componentei 2 a misiunii 4, M3C1-14 aferentă investiției 1.4 [Sistemul european de management al transportului feroviar (ERTMS)], M3C1-28 aferentă investiției 1.10 (Consolidarea nodurilor metropolitane și a liniilor feroviare regionale) din cadrul componentei 1 a misiunii 3, M3C2-6 aferentă investiției 2.2 (Digitalizarea managementului traficului aerian), M3C2-9 aferentă investiției 1.1 (Porturi verzi: intervențiile în domeniul energiei din surse regenerabile și al eficienței energetice în porturi), M3C2-12 aferentă investiției 2.3 (Racordare la rețeaua electrică terestră) din cadrul componentei 2 a misiunii 3, M4C1-14b aferentă reformei 2.1 (Recrutarea cadrelor didactice), M4C1-18 aferentă investiției 1.1 (Plan pentru creșe, grădinițe și servicii de educație și îngrijire a copiilor preșcolari), M4C1-20 aferentă investiției 5 [Dezvoltarea sistemului de formare profesională terțiară (STI)] și M4C1-21 aferentă investiției 1.2 (Plan de prelungire a programului cu normă întreagă), M4C1-22 aferentă investiției 1.3 (Planul de îmbunătățire a infrastructurii sportive școlare), descrierea măsurii M4C1-24 aferente investiției 1.6 (Orientare activă în tranziția dintre școală și universitate), M4C1-26 aferentă investiției 3.3 (Plan de securitate și reabilitare structurală a clădirilor școlare), M4C1-30 aferentă reformei 1.7 (Locuințe pentru studenți) din cadrul componentei 4 a misiunii 1, M4C2-9 aferentă investiției 1.4 (Crearea de „lideri naționali în domeniul cercetării și dezvoltării” cu privire la tehnologiile generice esențiale), M4C2-14 aferentă investiției 2.3 (Centre de transfer de tehnologie), M4C2-16a aferentă investiției 3.1 (Infrastructuri de cercetare și inovare), M4C2-18a aferentă investiției 1.5 („Ecosisteme de inovare pentru durabilitate”, crearea de „lideri teritoriali în domeniul cercetării și dezvoltării”) din cadrul componentei 4 a misiunii 2, M5C1-4a aferentă reformei 1 (ALMP și formarea profesională), M5C1-7a aferentă investiției 1 [Consolidarea serviciilor publice de ocupare a forței de muncă (SPOFM)], M5C1-11 aferentă reformei 2 (Munca nedeclarată), M5C1-14 aferentă investiției 2 (Sistemul de certificare a egalității de gen) din cadrul componentei 1 a misiunii 5, M5C1-16 aferentă investiției 4 (Funcția publică universală) din cadrul componentei 1 a misiunii 5; descrierea măsurii aferente investiției 3 (Prioritizarea locuințelor și a centrelor pentru persoanele fără adăpost), M5C2-8 aferentă investiției 2 (Modele de autonomie pentru persoanele cu handicap), M5C2-12 aferentă investiției 4 (Investiții în proiecte de regenerare urbană care vizează reducerea situațiilor de marginalizare și degradare socială), M5C2-14 și M5C2-16 aferente investiției 5 (Planuri urbane integrate), M5C2-20 aferentă investiției 6 (Programul de inovare pentru calitatea locuințelor), M5C2-22 aferentă investiției 7 (Sport și incluziune socială) din cadrul componentei 2 a misiunii 5, M5C3-13 aferentă investiției 1.4 (Investiții în infrastructură pentru zonele economice speciale) din cadrul componentei 3 a misiunii 5, M6C1-11 aferentă investiției 1.3 [Consolidarea asistenței medicale intermediare și a unităților aferente (spitale comunitare)]; M6C2-6 și M6C2-9 aferente investiției 1.1 (Actualizarea digitală a echipamentelor tehnologice ale spitalelor), M6C2-10a aferentă investiției 1.2 (Către spitale sigure și durabile), M6C2-12 aferentă investiției 1.3 (Consolidarea infrastructurii tehnologice și a instrumentelor de colectare a datelor, de prelucrare a datelor, de analiză a datelor și de simulare) din cadrul componentei 6 a misiunii 2, M6C2-16 aferentă investiției 2.2 (Dezvoltarea competențelor tehnico-profesionale, digitale și manageriale ale profesioniștilor din sistemul de sănătate); M7-3 aferentă reformei 1 (Simplificarea procedurilor de autorizare pentru energia din surse regenerabile la nivel central și local), M7-11 aferentă investiției 1 (Măsură de extindere: Rețele inteligente), M7-12 aferentă investiției 2 (Măsură de extindere: Intervenții pentru creșterea rezilienței rețelei electrice), M7-13 aferentă investiției 3 [Măsură de extindere: Producția de hidrogen în situri dezafectate (văi de hidrogen)], M7-15 aferentă investiției 4 (Legătura tireniană), M7-17 aferentă investiției 5 (SA.CO.I.3), M7-22 aferentă investiției 7 (Rețeaua națională inteligentă de transport), M7-37 aferentă investiției 13 [Linia adriatică Faza 1 (stația compresoare Sulmona și gazoductul Sestino-Minerbio)], M7-39 aferentă investiției 14 (Infrastructura transfrontalieră pentru exportul de gaze), M7-50 aferentă investiției 18 (Măsură de extindere: Programul de reînnoire a parcului de vehicule utilitare ușoare și private cu vehicule electrice) din cadrul misiunii 7. Pe această bază, Italia a solicitat modificarea acestor măsuri. Decizia de punere în aplicare a Consiliului din 13 iulie 2021 ar trebui să fie modificată în consecință.
(12)	În urma eliminării și a scăderii nivelului de punere în aplicare a măsurilor în conformitate cu articolul 21 din Regulamentul (UE) 2021/241, Italia a solicitat utilizarea resurselor eliberate prin eliminarea măsurilor și scăderea nivelului de punere în aplicare a acestora pentru a adăuga două măsuri noi și pentru a crește nivelul de punere în aplicare a opt măsuri. Sunt vizate M1C2-34 aferentă investiției 9 (Măsură de extindere: Tranziția 4.0) din cadrul componentei 2 a misiunii 1, M2C2-35a aferentă investiției 4.4.2 (Consolidarea parcului feroviar regional de transport public cu trenuri cu zero emisii și serviciu universal), M2C2-47 aferentă investiției 1.2 (Promovarea surselor regenerabile de energie pentru comunitățile de energie și autoconsumatorii de energie din surse regenerabile care acționează în comun), M2C2-54 aferentă investiției 4.6 (Trenuri de diagnosticare), M2C2-55 aferentă investiției 5.5 (Creditele fiscale pentru proiecte verzi) din cadrul componentei 2 a misiunii 2, M2C4-39 și M2C4-40 aferente investiției 4.5 (Schemă de granturi pentru investiții în infrastructura de apă) din cadrul componentei 4 a misiunii 2, M3C1-20 aferentă investiției 1.8 (Modernizarea gărilor) din cadrul componentei 1 a misiunii 3, M5C1-19 bis și M5C1-20 aferente investiției 5 (Crearea de întreprinderi ale femeilor) din cadrul componentei 1 a misiunii 5; M7-31 aferentă investiției 11 (Extindere: Consolidarea parcului feroviar regional de transport public cu trenuri cu zero emisii și serviciu universal), M7-44 și M7-45 aferente investiției 16 (Sprijin pentru IMM-uri pentru producția proprie din surse regenerabile de energie) și M7-49 aferentă investiției 17 (Instrumentul financiar pentru renovarea energetică a locuințelor publice rezidențiale) din cadrul misiunii 7. Pe această bază, Italia a solicitat creșterea nivelului de punere în aplicare a opt măsuri și adăugarea a două noi măsuri. Decizia de punere în aplicare a Consiliului din 13 iulie 2021 ar trebui să fie modificată în consecință.
Corectarea erorilor materiale
(13)	În textul deciziei de punere în aplicare a Consiliului din 13 iulie 2021 au fost identificate două erori materiale care afectează două jaloane și două ținte din două măsuri din cadrul a două componente. Decizia de punere în aplicare a Consiliului din 13 iulie 2021 ar trebui modificată pentru a corecta aceste erori materiale care nu reflectă conținutul planului de redresare și reziliență transmis Comisiei la 30 aprilie 2021, astfel cum a fost convenit între Comisie și Italia. Aceste erori materiale se referă la M1C2-31 aferentă investiției 7 (Fondul național pentru conectivitate) din cadrul componentei 2 a misiunii 1, M4C1-23 aferentă investiției 3.4 (Competențe de predare și competențele universitare avansate) din cadrul componentei 1 a misiunii 4. Respectivele corecturi nu afectează punerea în aplicare a măsurilor în cauză.
Evaluarea Comisiei
(14)	Comisia a evaluat PNRR-ul modificat în raport cu criteriile de evaluare prevăzute la articolul 19 alineatul (3) din Regulamentul (UE) 2021/241.
Contribuția la îndeplinirea obiectivelor REPowerEU
(15)	În conformitate cu articolul 19 alineatul (3) litera (da) din Regulamentul (UE) 2021/241 și cu criteriul 2.12 din anexa V la acesta, se preconizează că capitolul privind REPowerEU va contribui în mod efectiv în mare măsură (nota A) la securitatea energetică, la diversificarea aprovizionării cu energie a Uniunii, la creșterea gradului de utilizare a surselor regenerabile de energie și a eficienței energetice, la sporirea capacităților de stocare a energiei sau la reducerea necesară a dependenței de combustibilii fosili înainte de 2030.
(16)	Modificările referitoare la reforma 1 (Simplificarea procedurilor de autorizare pentru energia din surse regenerabile la nivel central și local), la investiția 1 (Măsură de extindere: Rețele inteligente), la investiția 2 (Măsură de extindere: Intervenții pentru creșterea rezilienței rețelei electrice), la investiția 3 [Măsură de extindere: Producția de hidrogen în situri dezafectate (văi de hidrogen)], la investiția 4 (Legătura tireniană), la investiția 5 (SA.CO.I.3), la investiția 7 (Rețeaua națională inteligentă de transport), la investiția 8 (Aprovizionarea durabilă, circulară și sigură cu materii prime critice), la investiția 11 (Consolidarea parcului feroviar regional de transport public cu trenuri cu emisii zero și serviciu universal), la investiția 13 [Linia adriatică Faza 1 (stația compresoare Sulmona și gazoductul Sestino-Minerbio)], la investiția 14 (Infrastructura transfrontalieră pentru exportul de gaze), la investiția 15 (Transizione 5.0), la investiția 16 (Sprijin pentru IMM-uri pentru producția proprie din surse regenerabile de energie) și la investiția 17 (Instrumentul financiar pentru renovarea energetică a locuințelor publice rezidențiale) și la investiția 18 (Măsură de extindere: Programul de reînnoire a parcului de vehicule utilitare ușoare și private cu vehicule electrice) nu modifică evaluarea generală potrivit căreia se preconizează că punerea în aplicare a măsurilor incluse în capitolul privind REPowerEU va contribui, în special, la sprijinirea obiectivelor de la articolul 21c alineatul (3) literele (a), (b), (c), (d), (e) și (f) din Regulamentul 2021/241. Capitolul contribuie în mod eficace și în mare măsură la securitatea energetică, la diversificarea surselor de aprovizionare cu energie ale Uniunii, la creșterea gradului de utilizare a surselor regenerabile de energie și a eficienței energetice și la reducerea dependenței de combustibilii fosili înainte de 2030. Prin urmare, planul modificat contribuie în mod eficace la obiectivele prevăzute la articolul 19 alineatul (3) litera (da).
 Contribuția la tranziția verde, inclusiv la biodiversitate
(17)	În conformitate cu articolul 19 alineatul (3) litera (e) din Regulamentul (UE) 2021/241 și cu criteriul 2.5 din anexa V la acesta, planul de redresare și reziliență modificat conține măsuri care contribuie în mare măsură (nota A) la tranziția verde, inclusiv la biodiversitate, sau la abordarea provocărilor generate de această tranziție. Măsurile de sprijinire a obiectivelor climatice reprezintă 37 % din alocarea totală a planului de redresare și reziliență modificat și 71,9 % din costurile totale estimate ale măsurilor din capitolul privind REPowerEU, calculate în conformitate cu metodologia prevăzută în anexa VI la Regulamentul (UE) 2021/241. În conformitate cu articolul 17 din Regulamentul (UE) 2021/241, planul de redresare și reziliență modificat este conform cu informațiile incluse în Planul național privind energia și clima pentru perioada 2021-2030.
(18)	Modificările aduse contribuției la tranziția verde se referă la reducerea alocării pentru un număr de măsuri din cadrul mai multor misiuni și componente. Reducerea a fost compensată parțial de o serie de investiții și măsuri noi, cu un nivel crescut de punere în aplicare. Reducerea alocării a vizat investiția 2.2 (Parcul agrofotovoltaic) din cadrul componentei 1 a misiunii 2. Creșterea în cadrul investiției 1.2 (Promovarea comunităților de energie din surse regenerabile și a autoconsumatorilor de energie din surse regenerabile care acționează în comun), împreună cu creșterea alocării pentru investiția 4.4.2 (Reînnoirea parcului feroviar regional de transport public cu trenuri alimentate cu combustibili curați și serviciul universal), investiția 5.1 (Tehnologii care contribuie la obiectivul zero emisii nete) și crearea investiției 4.6 (Trenuri de diagnosticare), a investiției 5.5 (Creditele fiscale pentru proiecte verzi) și creșterea numărului de proiecte verzi și a investiției 5.4 [Injecție de capital în Fondul pentru o tranziție verde („GTF”) gestionat de CDP Venture Capital SGR] au compensat cu prisosință scăderea în cadrul investiției 1.1 (Dezvoltarea sistemelor agrofotovoltaice) și al investiției 4.3 (Instalarea infrastructurilor de încărcare) din cadrul componentei 2 a misiunii 2. O creștere a alocării a vizat investiția 4.5 (Schemă de granturi pentru investiții în infrastructura de apă) din cadrul componentei 4 a misiunii 2. În plus, în cadrul componentei 1 a misiunii 3, reducerea alocării pentru reforma 1.3 (Creșterea eficienței infrastructurii feroviare în Italia) din cadrul componentei 1 a misiunii 3 a fost parțial compensată de o creștere a alocării pentru investiția 1.8 (Modernizarea gărilor). Scăderea a vizat, de asemenea, investiția 6 (Programul de inovare pentru calitatea locuințelor) din cadrul componentei 2 a misiunii 5 și investiția 1.1 (Casele comunitare de sănătate pentru îmbunătățirea asistenței medicale teritoriale) din cadrul componentei 1 a misiunii 6. În fine, în cadrul misiunii 7, reducerea alocării privind contribuția la tranziția verde pentru investiția 8 (Aprovizionarea durabilă, circulară și sigură cu materii prime critice), pentru investiția 15 (Transizione 5.0) din cadrul misiunii 7 a fost compensată cu prisosință de creșterea alocării pentru investiția 11 (Extindere: Consolidarea parcului feroviar regional de transport public cu trenuri cu zero emisii și serviciu universal), pentru investiția 16 (Sprijin pentru IMM-uri pentru producția proprie din surse regenerabile de energie) și pentru investiția 17 (Instrumentul financiar pentru renovarea energetică a locuințelor publice rezidențiale).
(19)	În ansamblu, măsurile din planul de redresare și reziliență modificat contribuie în continuare în mod semnificativ la tranziția verde a Italiei. Din cauza diferențelor în materie de marcare climatică a măsurii care face obiectul unei majorări și a măsurilor care fac obiectul unei diminuări, modificările aduse planului de redresare și reziliență al Italiei determină o scădere netă cu 0,1 puncte procentuale a contribuției totale la obiectivul climatic al planului, de la 37,1 % la 37 %. Domeniul de aplicare al modificărilor nu afectează evaluarea globală a acestui criteriu.
Contribuția la tranziția digitală
(20)	În conformitate cu articolul 19 alineatul (3) litera (f) din Regulamentul (UE) 2021/241 și cu criteriul 2.6 din anexa V la acesta, planul de redresare și reziliență modificat conține măsuri care contribuie în mare măsură (nota A) la tranziția digitală sau la abordarea provocărilor generate de această tranziție. Cuantumul aferent măsurilor de sprijinire a obiectivelor digitale reprezintă 26,4 % din alocarea totală a planului de redresare și reziliență modificat, calculată în conformitate cu metodologia prevăzută în anexa VII la regulamentul menționat. 
(21)	Scăderea alocării se referă la investiția 2 (Inovare și tehnologie în domeniul microelectronicii) din cadrul componentei 2 a misiunii 1 și la investiția 2.1 (Digitalizarea lanțului logistic) din cadrul componentei 2 a misiunii 3. 
(22)	În ansamblu, măsurile din planul de redresare și reziliență modificat contribuie în continuare la tranziția digitală a Italiei: din cauza diferențelor în materie de marcare digitală a măsurilor care fac obiectul unei diminuări, modificările aduse planului de redresare și reziliență al Italiei determină o scădere netă de 0,1 puncte procentuale, de la 26,5 % la 26,4 %. Domeniul de aplicare limitat al acestor modificări nu afectează evaluarea globală a acestui criteriu.
Stabilirea costurilor
(23)	În conformitate cu articolul 19 alineatul (3) litera (i) din Regulamentul (UE) 2021/241 și cu criteriul 2.9 din anexa V la acesta, justificarea furnizată în planul de redresare și reziliență modificat cu privire la costurile totale estimate ale planului de redresare și reziliență este, într-o măsură moderată (nota B), rezonabilă și plauzibilă, respectă principiul eficienței costurilor și este proporțională cu impactul economic și social național preconizat.
(24)	Cuantumul costului total estimat al planului de redresare și reziliență modificat este în concordanță cu natura și tipul reformelor și investițiilor avute în vedere. Prin urmare, estimările costului pentru majoritatea măsurilor din planul de redresare și reziliență modificat sunt considerate rezonabile și plauzibile. Italia a furnizat suficiente informații și dovezi în sprijinul faptului că cuantumul costului total estimat nu face obiectul unei finanțări existente sau planificate din partea Uniunii. În fine, cuantumul costului total estimat al planului de redresare și reziliență modificat respectă principiul eficienței costurilor și este proporțional cu impactul economic și social național preconizat. Prin urmare, nota B este justificată pentru planul de redresare și reziliență modificat.
Orice alte criterii de evaluare
(25)	Comisia consideră că modificările prezentate de Italia nu afectează evaluarea pozitivă a planului de redresare și reziliență prevăzută în Decizia de punere în aplicare a Consiliului 10160/21 din 13 iulie 2021 de aprobare a evaluării planului de redresare și reziliență al Italiei în ceea ce privește relevanța, eficacitatea, eficiența și coerența planului de redresare și reziliență în raport cu criteriile de evaluare prevăzute la articolul 19 alineatul (3) literele (a), (b), (c), (d), (db), (g), (h), (j) și (k).
Evaluare pozitivă
(26)	În urma evaluării pozitive de către Comisie a planului de redresare și reziliență modificat, prin care s-a constatat că planul de redresare și reziliență îndeplinește în mod satisfăcător criteriile de evaluare prevăzute în Regulamentul (UE) 2021/241, în conformitate cu articolul 20 alineatul (2) din regulamentul respectiv și cu anexa V la acesta, ar trebui stabilite reformele și proiectele de investiții necesare pentru implementarea planului de redresare și reziliență modificat, jaloanele, țintele și indicatorii relevanți, precum și cuantumul pus la dispoziție de Uniune pentru punerea în aplicare a planului de redresare și reziliență modificat.
Contribuția financiară
(27)	Costurile totale estimate ale planului de redresare și reziliență modificat al Italiei sunt de 194 435 381 164 EUR. Întrucât cuantumul costului total estimat al planului de redresare și reziliență modificat este mai mare decât contribuția financiară maximă actualizată disponibilă pentru Italia, contribuția financiară stabilită în conformitate cu articolul 4a din Regulamentul (UE) 2021/1755 al Parlamentului European și al Consiliului[footnoteRef:12], precum și cu articolul 20 alineatul (4) și cu articolul 21a alineatul (6) din Regulamentul (UE) 2021/241 care este alocată planului de redresare și reziliență modificat al Italiei ar trebui să fie egală cu 71 779 623 788 EUR. Prin urmare, contribuția financiară pusă la dispoziția Italiei rămâne neschimbată. [12: 	Regulamentul (UE) 2021/1755 al Parlamentului European și al Consiliului din 6 octombrie 2021 de înființare a rezervei de ajustare la Brexit (JO L 357, 8.10.2021, p. 1, ELI: http://data.europa.eu/eli/reg/2021/1755/oj).] 

Împrumuturi
(28)	Sprijinul sub formă de împrumut pus la dispoziția Italiei, în valoare de 122 601 810 400 EUR, rămâne neschimbat. 
(29)	Prin urmare, Decizia de punere în aplicare a Consiliului din 13 iulie 2021 ar trebui să fie modificată în consecință. Din motive de claritate, anexa la Decizia de punere în aplicare a Consiliului din 13 iulie 2021 ar trebui să fie înlocuită în întregime.
(30)	Prezenta decizie nu ar trebui să aducă atingere rezultatului niciuneia dintre procedurile legate de acordarea de fonduri din partea Uniunii în cadrul oricărui alt program al Uniunii în afară de mecanism sau de procedurile legate de denaturări ale funcționării pieței interne care pot fi inițiate, în special în temeiul articolelor 107 și 108 din tratat. Decizia nu prevalează asupra cerinței ca statele membre să notifice Comisiei potențialele ajutoare de stat în temeiul articolului 108 din tratat,
ADOPTĂ PREZENTA DECIZIE: 
Articolul 1 
Aprobarea evaluării planului de redresare și reziliență
Se aprobă evaluarea planului de redresare și reziliență modificat al Italiei pe baza criteriilor prevăzute la articolul 19 alineatul (3) din Regulamentul (UE) 2021/241. 
Articolul 2 
Modificări
Decizia de punere în aplicare a Consiliului din 13 iulie 2021 de aprobare a evaluării planului de redresare și reziliență al Italiei se modifică după cum urmează:
anexa se înlocuiește cu textul anexei la prezenta decizie.
Articolul 3 
Destinatar
Prezenta decizie se adresează Republicii Italiene.
Adoptată la Bruxelles,
	Pentru Consiliu
	Președintele

